Η ποιότητα ζωής των ασθενών μετά από χειρουργική θεραπεία εμπυήματος θώρακα και επιπλεγμένων παραπνευμονικών συλλογών
Creators: name: Νταλίπη-Τριανταφύλλου, Άννα
Publisher: name: Aristotle University of Thessaloniki
Year: 2018
Subjects: Εμπύημα θώρακα
Παραπνευμονική συλλογή επιπλεγμένη
Ποιότητα ζωής
SF-36
Thoracic empyema
Parapneumonic effusion infected
Quality of life

description: Στην παρούσα εργασία, για την εκτίμηση της ποιότητας ζωής, μελετήθηκε ένα υλικό αποτελούμενο από 42 ασθενείς, 32 άνδρες και 10 γυναίκες, ηλικίας 18-65 ετών, οι οποίοι έπασχαν από εμπύημα του θώρακα ή από επιπλεγμένες παραπνευμονικές συλλογές. Σε 22 ασθενείς, ποσοστό 52,38%, η εντόπιση ήταν αριστερά και σε 20 ασθενείς, ποσοστό 47,62%, δεξιά. Όλοι αντιμετωπίστηκαν με θωρακοτομή και παροχέτευση, ενώ στους 22 πραγματοποιήθηκε και αποφλοίωση. Η μέση διάρκεια παραμονής στο νοσοκομείο ήταν 12,1 ± 4,1 ημέρες, η μέση διάρκεια παραμονής μετά την εγχείρηση ήταν 6,8 ± 1,9 ημέρες και η μέση διάρκεια (ώρες) της επέμβασης ήταν 2,6±1 ώρες. Δεν υπήρξε μετεγχειρητικός θάνατος, ενώ σε δυο (2) ασθενείς παρατηρήθηκε διαπύηση της θωρακοτομής. Η ποιότητα ζωής των ασθενών εξετάσθηκε με τη βοήθεια του Ερωτηματολογίου SF-36, προσαρμοσμένο ελαφρά στην υπό μελέτη παθολογική οντότητα, ενώ παράλληλα εκτιμήθηκαν και οι σπιρομετρικές παράμετροι FEV1, FVC, %FEV1, %FVC, %FEV1/FVC και ο κορεσμός του αρτηριακού (τριχοειδικού) αίματος (SaO2). Τα αποτελέσματα έδειξαν βελτίωση και στις τρεις χρονικές στιγμές της εξέτασης -7 ημέρες μετά την έξοδο, 3 μήνες και 6 μήνες-, όλων των κλιμάκων που σχετίζονται με την ποιότητα ζωής πλην από δύο. Έτσι, οι βαθμολογίες στις κλίμακες “Σωματικός ρόλος” και “Κοινωνικός ρόλος” δεν μεταβλήθηκαν σημαντικά στον χρόνο παρακολούθησης. Παράλληλα, σημειώθηκε βελτίωση όλων των σπιρομετρικών παραμέτρων που εξετάσθηκαν στην παρούσα μελέτη, καθώς και του κορεσμού του αρτηριακού αίματος (τριχοειδικών) και στα τρία χρονικά σημεία, συγκρινόμενα με τις προεγχειρητικές τιμές αλλά και συγκρινόμενα μεταξύ τους. Δεν παρατηρήθηκε καμία αξιόλογη συσχέτιση των μεταβολών στις διαστάσεις της ποιότητας ζωής σε σχέση με το φύλο και την ηλικία. Επίσης, δεν προέκυψε καμία αξιόλογη μεταβολή σχετιζόμενη με την διάρκεια της χειρουργικής επέμβασης. Αντίθετα, διαπιστώθηκε αξιόλογη συσχέτιση των διαστάσεων της ποιότητας ζωής «σωματική λειτουργικότητα», «γενική υγεία», «ζωτικότητα», «ψυχική υγεία», καθώς και της διάστασης «συνοπτική κλίμακα ψυχικής υγείας» με την συνολική διάρκεια νοσηλείας. Από όλα τα παραπάνω προκύπτει ότι, η ποιότητα ζωής των ασθενών που υποβλήθηκαν σε θωρακοτομή για την αντιμετώπιση εμπυήματος θώρακος ή/και επιπλεγμένης παραπνευμονικής συλλογής βελτιώθηκε, όπως αυτή εκτιμήθηκε με την βοήθεια του Ερωτηματολογίου SF-36 και με παράλληλη βελτίωση των παραμέτρων της αναπνευστικής λειτουργίας, όπως αυτές εκτιμήθηκαν με την απλή σπιρομέτρηση και με καλή μεταξύ συσχέτιση των δυο αυτών ομάδων μέτρησης και αξιολόγησης. Επειδή όμως η βελτίωση της ποιότητας ζωής όπως αυτή προκύπτει στην παρούσα εργασία με τη βαθμολογία των κλιμάκων του Ερωτηματολογίου SF-36 δεν μετατρέπεται σε πρακτικό όφελος όσον αφορά την απουσία των ασθενών αυτών από την εργασία τους ή την αποχή τους από άλλες εκτός της εργασίας δραστηριότητες, αυτά θα απαντηθούν από μελλοντικές μελέτες, με μεγαλύτερο αριθμό ασθενών, με πλατύτερο ηλικιακό φάσμα και συμπαρομαρτούντα νοσήματα για εξαγωγή ασφαλών και χρήσιμων συμπερασμάτων.
description: In the present study, the quality of life (QoL) of the patients was assessed using the SF-36 questionnaire adapted slightly to the study of the pathological entity. Pulmonary function was measured using the parameters FEV1, FVC, % FEV1, % FVC,% FEV1/FVC and arterial blood saturation (SaO2). All measurements were taken at three different time points: 7 days, 3 months and 6 months after hospital discharge. The QoL of 42 patients, 32 men and 10 women aged 18-65 years, was assessed. In 22 patients (52,38%) the left side of the chest was involved and in 20 patients (47,62%) the right one. All patients were treated by thoracotomy and drainage, but in 22 patients surgical drainage was followed by pleural decortication. The total in-hospital stay was 12.1 ± 4.1 days, the postoperative hospital stay was 6.8 ± 1.9 days and the duration of surgery was 2.6 ± 1 hours. There were no post-operative deaths, while wound suppuration occurred in two patients. Improvement in all scales of the quality of life was shown at all three time points of the test, except of two. Thus, scores on "Body Role" and "Social Role" scales did not change significantly during the monitoring time. However, in the remaining scales, the scores increased significantly after surgery, indicating a clear improvement in postoperative quality of life. Statistically significant improvement was noticed between the first week and the three months, and between the 3 and 6 month time points (p &lt;0.05). No remarkable correlation was observed between the changes in the quality of life dimensions regarding gender, age and duration of surgery. On the contrary, there was a remarkable correlation between "Physical Functioning", "General health", "Vitality", "Mental health", and "Mental Component Summary" dimensions with the overall length of hospitalization. In conclusion, the quality of life of patients undergoing thoracotomy to treat thoracic empyema or complicated parapneumonic effusion was improved as it was deduced by the scores of the SF-36 questionnaire and the measured parameters of pulmonary function. However, the improvement in the quality of life does not turn into a practical benefit in terms of absence of these patients from their work or non-working activities. More studies with larger number of patients, wider age range and associated diseases are necessary to produce safer and useful conclusions.